ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்படத் திருவிழாவின் பிரம்மாண்டமான துவக்க விழா, ஒரு பார்வை
உலகின் மிகப்பெரிய ஜனநாயகத்தின் பிரம்மாண்டமான திரைப்படத் திருவிழாவான இந்திய சர்வதேச திரைப்படத் திருவிழாவின் 53-வது பதிப்பு, திரைப்படங்களைத் திரையிடுவதற்கான தளமாக மட்டுமல்லாமல் நமது எண்ணம் மற்றும் உணர்வுகளையும் தூண்டி எழச் செய்கிறது. விடுதலையின் அமிர்த பெருவிழா கொண்டாட்டங்களின் உணர்வுக்கு ஏதுவாக “கடந்த 100 ஆண்டுகளில் இந்திய திரைப்படங்களின் வளர்ச்சி” என்ற கருப்பொருளோடு இந்த திருவிழா கோலாகலமாகத் தொடங்கியது.
சர்வதேச திரைப்படங்களுக்கு ஸ்பெயின் நாட்டின் திரைப்பட இயக்குநர் கார்லோஸ் சாராவின் அபரிமிதமான பங்களிப்பைப் போற்றும் வகையில் அவருக்கு சத்யஜித் ரே வாழ்நாள் சாதனையாளர் விருது வழங்கப்பட்டது. 2022-ஆம் ஆண்டிற்கான இந்திய திரைப்பட ஆளுமை விருதுக்கு நடிகரும், தயாரிப்பாளருமான சிரஞ்சீவி தேர்வு செய்யப்பட்டார். இந்த அறிவிப்பை இந்திய சர்வதேச திரைப்படத் திருவிழாவின் துவக்க விழாவில் மத்திய தகவல் மற்றும் ஒலிபரப்புத்துறை அமைச்சர் திரு அனுராக் சிங் தாக்கூர் வெளியிட்டார். “ஏராளமான மனங்களைக் கவர்ந்த, அபாரமான நடிப்பாற்றலோடு தெலுங்கு திரைப்படத்துறையில் மிகுந்த புகழ்பெற்றவர், சிரஞ்சீவி”, என்று அமைச்சர் குறிப்பிட்டார்.
53-வது இந்திய சர்வதேச திரைப்படத் திருவிழாவின் இந்தியா மற்றும் சர்வதேச நடுவர் குழுவினர் விழாவில் கௌரவிக்கப்பட்டனர். துவக்க நிகழ்ச்சியில் உரையாற்றிய கோவா ஆளுநர் திரு பி.எஸ். ஸ்ரீதரன் பிள்ளை, தேசிய ஒருமைப்பாடு மற்றும் ஒற்றுமை ஆகியவை கடந்த 1952-ஆம் ஆண்டு தொடங்கப்பட்ட இந்திய சர்வதேச திரைப்படத் திருவிழாவின் இரண்டு முக்கிய நோக்கங்கள் என்று கூறினார். உலகத் தரம் வாய்ந்த பல அம்சங்கள் நிறைந்த மாநாட்டு மையத்தின் கட்டமைப்புப் பணி இறுதி நிலையில் இருப்பதாகவும், 2025-ஆம் ஆண்டிற்குள் புதிய வளாகத்தில் திரைப்படத் திருவிழாவை கொண்டாட இயலும் என்றும் கோவா முதல்வர் திரு பிரமோத் சாவந்த் அறிவித்தார்.
இந்திய மக்களின் திறமை மற்றும் நமது தொழில்துறை தலைவர்களின் புதிய கண்டுபிடிப்புகளின் வாயிலாக திரைப்பட தயாரிப்பு மற்றும் தயாரிப்புக்குப் பிந்தைய பணிகளை இந்தியாவில் மேற்கொள்ள அனைவரும் விரும்பும் தலமாக நம் நாட்டை உருவாக்கும் தமது தொலைநோக்குப் பார்வையை மத்திய தகவல் மற்றும் ஒளிபரப்புத் துறை அமைச்சர் திரு அனுராக் சிங் தாக்கூர் வெளிப்படுத்தினார். “பிராந்திய விழாக்களை அதிகரிப்பதன் மூலம் இந்தியாவை, குறிப்பாக பிராந்திய திரைப்படங்களை படைப்பாற்றலின் மையமாக உருவாக்குவதை நோக்கமாகக் கொண்டுள்ளோம். நமது திறமை மிக்க இளைஞர்களிடையே உள்ள அபரிமிதமான தொழில்நுட்ப திறமையை மேம்படுத்துவதன் வாயிலாக உலகளவில் இந்தியாவை திரைப்பட தயாரிப்பு மையமாக மாற்ற முடியும்”, என்று அவர் நம்பிக்கை தெரிவித்தார்.
இந்திய மற்றும் சர்வதேச அளவில் எடுக்கப்பட்ட சிறந்த திரைப்படங்களைக் கண்டு களிக்கும் வாய்ப்பை உலகம் முழுவதும் உள்ள திரைப்பட ஆர்வலர்களுக்கு இந்த திரைப்படத் திருவிழா வழங்கும் என்று மத்திய தகவல் மற்றும் ஒலிபரப்புத்துறை இணையமைச்சர் டாக்டர் எல் முருகன் கூறினார். நூற்றாண்டுகள் பழமை வாய்ந்த இந்திய திரைப்படத் துறையின் வரலாற்றுச் சிறப்புமிக்க பயணத்தை அவர் நினைவு கூர்ந்தார். பல்வேறு முன்முயற்சிகளின் மூலம் உலகின் படைப்பாற்றல் மையமாக இந்தியாவை உருவாக்க தகவல் மற்றும் ஒலிபரப்பு அமைச்சகம் மேற்கொண்டு வரும் நடவடிக்கைகளை அவர் எடுத்துரைத்தார்.
திரைப்படத் திருவிழாவை முன்னிட்டு பிரதமர் திரு நரேந்திர மோடி விடுத்திருந்த வாழ்த்துச் செய்தியை தகவல் மற்றும் ஒலிபரப்புத்துறை செயலாளர் திரு அபூர்வ சந்திரா வாசித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1877594
(
பிரதமர் அலுவலகம்
உத்தரப்பிரதேச மாநிலம் பஸ்தியில் மோடி  திட்டத்தின் கீழ் மேற்கொள்ளப்படும் வளர்ச்சிக்கான முன்னெடுப்புகளுக்கு பிரதமர் பாராட்டு
உத்தரப்பிரதேச மாநிலம் பஸ்தியில் மோடி  திட்டத்தின் கீழ் மேற்கொள்ளப்படும் வளர்ச்சிக்கான முன்னெடுப்புகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
மோடி திட்டத்தின் கீழ் மேற்கொள்ளப்படும் வளர்ச்சிக்கான முன்னெடுப்புகள் பற்றி பஸ்தி மக்களவை உறுப்பினர் திரு ஹரிஷ் திவிவேதியின் ட்விட்டர் பதிவுக்கு பிரதமர் ட்விட்டரில் பதில் அளித்துள்ளார்.
"அனைத்து வசதிகளையும் கொண்ட வீடுகள் நமது ஏழை சகோதர, சகோதரிகளின் வாழ்க்கையை எவ்வாறு ஒளிமயமாக்கியுள்ளன என்பதற்கு உத்தரப்பிரதேசத்தில் உள்ள பஸ்தியின் இந்த வளர்ச்சிப் பணிகள் ஒரு சிறந்த எடுத்துக்காட்டாகும்."
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 178.29 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 69,897 கொவிட் சிகிச்சை பெறுபவர்கள் 0.16%ஆக உள்ளனர்.
குணமடைந்தோர் விகிதம் தற்போது 98.64%சதவீதம்
கடந்த 24 மணி நேரத்தில் 13,450 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,23,67,070 என அதிகரித்துள்ளது.
கடந்த 24 மணி நேரத்தில் 6,396 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.63 சதவீதம் ஆகும்
வாராந்திர பாதிப்பு விகிதம் 0.90 சதவீதம் ஆகும்
இதுவரை மொத்தம் 77.09 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 9,23,351 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802809
பிரதமர் அலுவலகம்
ஆசிய விளையாட்டுப் போட்டிகளில் ஆடவர் குத்துச்சண்டை +92 கிலோ கிராம் எடைப்பிரிவில் நரேந்தர் பெர்வால் வெண்கலப் பதக்கம் வென்றதைப் பிரதமர் கொண்டாடினார்
ஹாங்சோவில் நடைபெறும் ஆசிய விளையாட்டுப் போட்டிகள் 2022 ஆண்கள் குத்துச்சண்டை +92 கிலோகிராம் எடைப்பிரிவில் வெண்கலப் பதக்கம் வென்ற நரேந்தர் பெர்வாலுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"குத்துச்சண்டை +92 கிலோகிராம் எடைப்பிரிவில் வெண்கலப் பதக்கம் வென்ற நரேந்தர் பெர்வாலுக்கு மனமார்ந்த பாராட்டுக்கள். அவரின் அடுத்தடுத்த முயற்சிகளுக்கு எனது வாழ்த்துக்கள். அவர் இந்தியாவுக்குப் பெருமை சேர்க்கட்டும்!”
நிதி அமைச்சகம்
2020 ஜூலை மாதத்தில் ஜி.எஸ்.டி.ஆர்-2 பி  துவக்கம்
பொருள்கள் மற்றும் சேவை வரி கவுன்சில், மார்ச் 14, 2020 அன்று நடைபெற்ற 39வது கூட்டத்தில், ஜிஎஸ்டிஆர் -3 பி  மற்றும் ஜிஎஸ்டிஆர் -1  ஆகியவற்றைத் தாக்கல் செய்யும் தற்போதைய முறையை இணைக்கும் அணுகுமுறையையும், GSTR-2A இன் மேம்பாடுகள் மற்றும் GSTR-3B உடன் இணைத்தல் போன்ற பிற குறிப்பிடத்தக்க மாற்றங்கள் பின்பற்றவும் செயல்படுத்தவும் பரிந்துரைத்தது. கவுன்சில் பரிந்துரைத்த அத்தகைய ஒரு மேம்பாடு, ஒவ்வொரு வரி செலுத்துவோருக்கும் கிடைக்கக்கூடிய உள்ளீட்டு வரிக்கடனை உதவ / தீர்மானிக்க உதவுவதுடன், தானாக தயாரிக்கப்பட்ட உள்ளீட்டு வரிக்கடன்  அறிக்கையை அறிமுகப்படுத்துவதாகும்.
ஜி.எஸ்.டி.ஆர் -2 பி அத்தகைய தானாக தயாரிக்கப்பட்ட உள்ளீட்டு வரிக்கடன்  ஐ.டி.சி அறிக்கையாக இருக்கப் போகிறது, இது பதிவுசெய்யப்பட்ட ஒவ்வொரு நபருக்கும் அந்தந்த நபரின் சப்ளையர்கள் வழங்கிய தகவல்களின் அடிப்படையில் உருவாக்கப்படும். ஜி.எஸ்.டி.ஆர் -1, 5  மற்றும் 6 . இது ஒரு நிலையான அறிக்கை மற்றும் ஒவ்வொரு மாதமும், அடுத்த மாதத்தின் 12ஆம் நாள் கிடைக்கும். இது ஜி.எஸ்.டி.ஆர் -2 பி வருவாயைத் தயாரிப்பதற்கு எடுக்கும் நேரத்தைக் குறைக்கவும், பிழைகளைக் குறைக்கவும், நல்லிணக்கத்திற்கு உதவவும் மற்றும் வருமானத்தைத் தாக்கல் செய்வது தொடர்பான இணக்கத்தை எளிதாக்கவும் உதவும் என்று எதிர்பார்க்கப்படுகிறது.
சிறப்பு சேவைகள் மற்றும் கட்டுரைகள்
கோவிட்-19 தடுப்பு மற்றும் விழிப்புணர்வு ஐந்து நாள் பிரச்சாரத்தை மதுரை, திருச்சிராப்பள்ளி, தஞ்சாவூர் மற்றும் புதுச்சேரியில் தமிழ்நாடு மற்றும் புதுச்சேரி மண்டல மக்கள் தொடர்பு அலுவலகம் தொடங்கியது
இந்திய அரசின் தகவல் மற்றும் ஒலிபரப்பு அமைச்சகத்தின் தமிழ்நாடு மற்றும் புதுச்சேரி மண்டல மக்கள் தொடர்பு அலுவலகத்தின் கீழ் இயங்கும் மதுரை, திருச்சிராப்பள்ளி, தஞ்சாவூர் மற்றும் புதுச்சேரியில் உள்ள கள மக்கள் தொடர்பு அலுவலகங்கள், தத்தமது மாவட்டங்களில் உள்ள பல்வேறு இடங்களில் கோவிட்-19 தடுப்பு மற்றும் விழிப்புணர்வுப் பிரச்சாரத்தை இன்று நடத்தின.
திருச்சியில் உள்ள சுப்பிரமணியபுரத்தில் இந்தப் பிரச்சாரத்தை திருச்சி மாநகரக் காவல்துறை ஆணையாளர் டாக்டர். ஜெ.லோகநாதன் கொடியசைத்துத் துவக்கி வைத்தார்.
மதுரையில், மதுரை மாநகராட்சி தலைமை சுகாதார அலுவலர் டாக்டர். பி. குமரகுருபரன் மற்றும் மதுரை மாநகராட்சி மண்டலம் ஒன்றின் உதவி ஆணையர் திரு எஸ் சேகர் ஆகியோர் இந்தப் பிரச்சாரத்தைத் துவக்கி வைத்தனர்.
தஞ்சாவூர் மாநகராட்சி ஆணையர் திருமதி. ஜானகி ரவீந்திரன் தஞ்சாவூரில் இந்தப் பிரச்சாரத்தைத் தொடங்கி வைத்தார்.
உழவர்கரை நகராட்சி ஆணையர் திரு எம் கந்தசாமி புதுச்சேரியில் இந்த ஐந்து நாள் பிரச்சாரத்தைத் துவக்கி வைத்தார்.
மத்திய அமைச்சரவை
ஐக்கிய நாடுகள் பருவ நிலை மாற்ற மாநாட்டு அமைப்புக்கு இரண்டாண்டுக்கு ஒருமுறை சமர்ப்பிக்கப்படும் அறிக்கைக்கு மத்திய அமைச்சரவை ஒப்புதல்
ஐக்கிய நாடுகள் பருவ நிலை மாற்ற மாநாட்டு அமைப்புக்கு இந்தியா இரண்டாண்டுக்கு ஒருமுறை சமர்ப்பிக்கும் மேம்பாட்டு அறிக்கைக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சிறப்பு அம்சங்கள்
ஐக்கிய நாடுகள் பருவநிலை மாற்ற மாநாடுஅமைப்புக்கு இந்தியா சமர்ப்பித்த முதல் அறிக்கையிலிருந்து இப்போது வரை உள்ள விவரங்களை இந்த அறிக்கை கொண்டிருக்கும். இரண்டாண்டுக்கு ஒருமுறை சமர்ப்பிக்கப்படும் இந்த அறிக்கையில் ஐந்து முக்கிய அம்சங்கள் இடம்பெற்றிருக்கும். தேசிய நிலவரம், தேசிய பசுமைக் குடில் வாயு அளவீடு, இதனைக் கட்டுப்படுத்துவதற்கான நடவடிக்கைகள், நிதி, தொழில்நுட்பம் மற்றும் உள்நாட்டு கண்காணிப்பு, அறிவிப்பு மற்றும் சரிபார்ப்பு ஏற்பாடு என்ற ஐந்து முக்கிய அம்சங்களின் அடிப்படையில் இந்த அறிக்கை தயாரிக்கப்பட்டுள்ளது.
தேசிய அளவில் மேற்கொள்ளப்பட்ட ஆய்வுகளின் அடிப்படையில் இந்த அறிக்கை தயாரிக்கப்பட்டுள்ளது. இந்த அறிக்கை பருவகால மாற்றத் துறை கூடுதல் செயலர் தலைமையிலான தொழில்நுட்ப ஆலோசனை நிபுணர் குழு மற்றும் சுற்றுச்சூழல் மற்றும் வனத்துறை செயலர் தலைமையிலான தேசிய வழிகாட்டு குழு ஆகியவை மூலம் ஆய்வு செய்யப்பட்டு சமர்ப்பிக்கப்படுகிறது. இந்தக் குழுவில் நிதி ஆயோக் உட்பட பல்வேறு அமைப்புகளின் பிரதிநிதிகள் இடம்பெற்றுள்ளனர்.
சுகாதாரம் மற்றும் குடும்ப நலத்துறை அமைச்சகம்
ஆக்லாந்தின் வைபப்பா தௌமதா ராவ் பல்கலைக்கழகமும் மும்பை டாடா நினைவு மருத்துவமனையும் புற்றுநோய் சிகிச்சை தொடர்பான புரிந்துணர்வு ஒப்பந்தத்தில் கையெழுத்திட்டுள்ளன
ஆக்லாந்தின் வைபப்பா தௌமதா ராவ் பல்கலைக்கழகமும் இந்தியாவின் மிகப் பெரிய, புகழ்பெற்ற புற்றுநோய் சிகிச்சை மற்றும் ஆராய்ச்சி நிறுவனமான மும்பை டாடா நினைவு மருத்துவமனையும் புற்றுநோய் சிகிச்சை தொடர்பான நீண்டகால ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டுள்ளன.
ஆக்லாந்து பல்கலைக்கழகத்தின் ஆராய்ச்சிப் பிரிவுக்கான உதவித் துணைவேந்தர் பேராசிரியர் திரு.ஃபிராங்க் புளூம் ஃபீல்டும் டாடா நினைவு மருத்துவமனையின் இயக்குநர் டாக்டர். ராஜேந்திர பட்வே தலைமையிலான குழுவினரும் சந்தித்து ஒப்பந்தத்தை பரிமாறிக் கொண்டனர்.
நோயாளிகள் தொடர்பான மருத்துவ தகவல்கள் மருந்துகள் தொடர்பான பரிந்துரைகள் உள்ளிடவற்றை டிஜிட்டல் முறையில் நிர்வகிப்பதற்கான திட்டங்கள் தொடக்கத்தில் இந்த ஒப்பந்தத்தின் படி செயல்படுத்தப்படும்.
இந்த ஒப்பந்தம் குறித்து கருத்து தெரிவித்த டாக்டர். ராஜேந்திர பட்வே, எங்களது நோயாளிகளுக்கான சிகிச்சை நடைமுறைகளை மேலும் மேம்படுத்த உறுதிப்பூண்டுள்ளோம் என்று கூறினார். இந்த ஒப்பந்தத்தின் மூலம் தொழில்நுட்பத்தின் துணையுடன் நோயாளிகளின் வாழ்க்கைத் தரத்தை மேம்படுத்த முடியும் என்று அவர் தெரிவித்தார். பேராசிரியர் புளூம்ஃபீல்டு கூறுகையில், சுகாதாரத் துறையில் இந்தியாவும், ஆக்லாந்தும் நீண்ட காலமாகவே ஒத்துழைப்புடன் செயல்படுவதாக தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
பிரயாக்ராஜில் உள்ள மோதிலால் நேரு மருத்துவக் கல்லூரியின் சிறப்பு பிரிவு வளாகத்தை பிரத்தியேக கொவிட் மருத்துவமனையாக டாக்டர் ஹர்ஷ் வர்தன் டிஜிட்டல் முறையில் திறந்து வைத்தார்
உத்தரப் பிரதேச முதலமைச்சர் திரு யோகி ஆதித்யநாத் உடன் இணைந்து பிரயாக்ராஜில் உள்ள மோதிலால் நேரு மருத்துவக் கல்லூரியின் சிறப்பு பிரிவு வளாகத்தை பிரத்தியேக கொவிட் மருத்துவமனையாக மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் டிஜிட்டல் முறையில் திறந்து வைத்தார்.
220 படுக்கைகளை கொண்டுள்ள இந்த மையம் பிரத்தியேக கொவிட் மருத்துவமனையாக நாட்டுக்கு அர்ப்பணிக்கப்பட்டுள்ளது. மேலும், உத்திரப் பிரதேசத்தின் முதல் கோபாஸ் 6800 இயந்திரமும் திறந்துவைக்கப்பட்டது.
தனது பிராந்திய சமநிலை கொவிட் பரிசோதனை திட்டத்தை தொடர்வதற்காக இந்திய மருத்துவ மற்றும் ஆராய்ச்சி குழுவால்  இந்த இயந்திரம் நிறுவப்பட்டுள்ளது.
பிரதமரின் சுவஸ்தியா சுரக்ஷா திட்டத்தின் கீழ் ரூபாய் 150 கோடியில் இந்த சிறப்பு வளாகம் கட்டப்பட்டுள்ளது. பல்வேறு மருத்துவ பிரிவுகளை இது தன்னகத்தே கொண்டுள்ளது.
பிரதமரின் சுவஸ்தியா சுரக்ஷா திட்டத்தின் முன்னேற்றத்தை ஆய்வுசெய்த டாக்டர் ஹர்ஷ் வர்தன், மறைந்த முன்னாள் பிரதமர் திரு அடல் பிகாரி வாஜ்பாயின் கனவை பிரதமர் திரு நரேந்திர மோடி நிறைவேற்றி வருவதாக குறிப்பிட்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661723
உணவுப் பதப்படுத்துதல் தொழிற்சாலைகள் அமைச்சகம்
மத்தியப் பிரதேசத்தில் உணவு பதப்படுத்தல் ஆலையை இணை அமைச்சர் திரு பிரகலாத் சிங் பட்டேல் திறந்து வைத்தார்
நாட்டின் 75-வது ஆண்டு சுதந்திரத்தை குறிக்கும் வகையில், ‘விடுதலையின் அம்ரித் மகோத்சவத்தை’ இந்திய அரசு கொண்டாடி வருகிறது. அதன் ஒரு பகுதியாக, உணவு பதப்படுத்தல் வாரத்தை 2021 செப்டம்பர் 6 முதல் 12 வரை உணவு பதப்படுத்தல் அமைச்சகம் கொண்டாடி வருவதோடு பல்வேறு நிகழ்ச்சிகளையும் ஏற்பாடு செய்தது.
உணவு பதப்படுத்தல் வாரத்தின் இறுதி நாளான இன்று, மத்தியப் பிரதேசத்தின் மொரேனாவில் சஹாரா ஃப்ரோசன் ஃபுட்ஸ் நிறுவனத்தின் உணவு பதப்படுத்தல் ஆலையை உணவு பதப்படுத்தல் இணை அமைச்சர் திரு பிரகலாத் சிங் பட்டேல் திறந்து வைத்தார்.
பிரதமரின் விவசாயிகள் சம்படா திட்டம் எனும் மத்திய துறை திட்டத்தின் குளிர்பதன சங்கிலி திட்டத்தின் கீழ் இந்த ஆலை நிறுவப்பட்டுள்ளது.
நிகழ்ச்சியில் பேசிய அமைச்சர், இந்த ஆலை உள்ளூர் அளவில் அனைவருக்கும் பலன் தரும் என்று கூறினார். உள்ளூர் விவசாயிகள் மற்றும் உள்ளூர் பயிர்களுக்கு அமைச்சகம் எப்போதுமே முன்னுரிமை அளிப்பதாகவும், இந்தியாவின் உணவு பதப்படுத்தல் துறையை மேம்படுத்த தொடர்ந்து பணியாற்றி வருவதாகவும் அவர் கூறினார்.
அமைச்சகத்தின் ரூ 10 கோடி மானியத்துடன், ரூ 21.09 கோடி திட்ட மதிப்பில் இந்த ஆலை நிறுவப்பட்டுள்ளது. 700 பேருக்கு நேரடி மற்றும் மறைமுக வேலைவாய்ப்பை இது வழங்குவதோடு, சுமார் 1,000 விவசாயிகளுக்கு பலனளிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754350
------
(Visitor Counter : 226
உள்துறை அமைச்சகம்
பத்ம விருதுகள் -2024 க்கு பரிந்துரைப்பதற்கான தேதி 2023, செப்டம்பர் 15 வரை நீட்டிப்பு
குடியரசு தினத்தை முன்னிட்டு அறிவிக்கப்படும் 2024-ஆம் ஆண்டுக்கான பத்ம விருதுகளுக்கான ஆன்லைன் பரிந்துரைகள் 2023, மே1 அன்று தொடங்கப்பட்டது. பத்ம விருதுகளுக்கு விண்ணப்பிப்பதற்கான கடைசி தேதி செப்டம்பர் 15, 2023 ஆகும். பத்ம விருதுகளுக்கான பரிந்துரைகள் தேசிய விருதுகள் இணையதளத்தின்  மூலம் பெறப்படும்.
பத்ம விபூஷண், பத்ம பூஷண் மற்றும் பத்மஸ்ரீ ஆகிய பத்ம விருதுகள் நாட்டின் மிக உயர்ந்த குடிமக்கள் விருதுகளில் ஒன்றாகும். 1954 ஆம் ஆண்டில் நிறுவப்பட்ட இந்த விருதுகள் ஒவ்வொரு ஆண்டும் குடியரசு தினத்தை முன்னிட்டு அறிவிக்கப்படுகின்றன. கலை, இலக்கியம் மற்றும் கல்வி, விளையாட்டு, மருத்துவம், சமூகப் பணி, அறிவியல் மற்றும் பொறியியல், பொது விவகாரங்கள், சிவில் சேவை, வர்த்தகம் மற்றும் தொழில்துறை போன்ற அனைத்து துறைகள், துறைகளில் தனித்துவமான மற்றும் விதிவிலக்கான சாதனைகள் சேவைகளுக்காக இந்த விருது வழங்கப்படுகிறது. இனம், தொழில், பதவி அல்லது பாலின வேறுபாடின்றி அனைத்து நபர்களும் இந்த விருதுகளுக்கு தகுதியுடையவர்கள் ஆவர். மருத்துவர்கள் மற்றும் அறிவியலாளர்களைத் தவிர பொதுத்துறை நிறுவனங்களில் பணிபுரிபவர்கள் உள்ளிட்ட அரசு ஊழியர்கள் பத்ம விருதுகளுக்கு தகுதியற்றவர்கள்.
பத்ம விருதுகளை மக்கள் பத்ம விருதுகளாக மாற்ற மத்திய அரசு உறுதி பூண்டுள்ளது. எனவே, அனைத்து குடிமக்களும் சுய நியமனம் உட்பட நியமனங்கள், பரிந்துரைகளை செய்யுமாறு கேட்டுக் கொள்ளப்படுகிறார்கள். பெண்கள், சமூகத்தில் நலிவடைந்த பிரிவினர், ஆதிதிராவிடர் மற்றும் பழங்குடியினர், மாற்றுத் திறனாளிகள் மற்றும் சமூகத்திற்கு தன்னலமற்ற சேவை செய்யும் திறமையான நபர்கள் மற்றும் சாதனைகள் அங்கீகரிக்கப்பட வேண்டிய திறமையான நபர்களை அடையாளம் காண ஒருங்கிணைந்த முயற்சிகள் மேற்கொள்ளப்படலாம்.
இது தொடர்பான விவரங்கள் உள்துறை அமைச்சகத்தின்  என்ற இணையதளத்திலும், பத்ம விருதுகள்  என்ற இணையதளத்திலும் 'விருதுகள் மற்றும் பதக்கங்கள்' என்ற தலைப்பின் கீழ் கிடைக்கின்றன. இந்த விருதுகள் தொடர்பான சட்டங்கள் மற்றும் விதிகள் https://padmaawards.gov.in/AboutAwards.aspx இணைப்புடன் இணையதளத்தில் கிடைக்கின்றன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகள்: 58 கோடியைக் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 58 கோடியைக் கடந்து மாபெரும் சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 64,39,411 முகாம்களில் 58,14,89,377 தடுப்பூசிகள் போடப்பட்டுள்ளன. கடந்த 24 மணி நேரத்தில் 52,23,612 தடுப்பூசிகள் செலுத்தப்பட்டுள்ளன.
கடந்த 24 மணி நேரத்தில் 38,487 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,16,36,469 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 2020, மார்ச் மாதத்திற்குப் பிறகு மிகவும் அதிகமாக 97.57 சதவீதமாக உள்ளது.
தொடர்ந்து 56 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 30,948 பேர் புதிதாக தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 152 நாட்களுக்குப் பிறகு 3,53,398 ஆக சரிந்துள்ளது. இது, நாட்டின் மொத்த பாதிப்பில் 1.09 சதவீதம் மட்டுமே ஆகும்.
கடந்த 24 மணி நேரத்தில் 15,85,681 பரிசோதனைகளும், இந்தியாவில் இதுவரை மொத்தம் 50,62,56,239 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.00 சதவீதமாகவும், தினசரி தொற்று உறுதி விகிதம் 1.95 சதவீதமாகவும் இன்று பதிவாகியுள்ளது. தொடர்ந்து 27 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 76 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747965
ஊரக வளர்ச்சி அமைச்சகம்
பிரதம மந்திரியின் கிராம சாலை மேம்பாட்டு திட்டத்தின் கீழ், ஜம்மு-காஷ்மீரில் 1858 சாலைகள் 11,517 கி.மீ மற்றும் 84 பாலங்கள் அமைக்கும் பணிகள் நிறைவடைந்துள்ளன
பிரதம மந்திரியின் கிராம சாலை மேம்பாட்டு திட்டம், 2001ஆம் ஆண்டு மக்கள்தொகைk கணக்கெடுப்பின் அடிப்படையில் இணைக்கப்படாத வாழ்விடங்களுக்கான இணைப்பை வழங்குவதற்கான இந்திய அரசாங்கத்தின் முதன்மைth திட்டமாகும். ஜம்மு & காஷ்மீர் மற்றும் லடாக் ஆகியவற்றின் யூனியன் பிரதேசங்களில், 250க்கும் மேற்பட்ட மக்கள்தொகை உள்ள இணைக்கப்படாத அனைத்து வாழ்விடங்களும் இந்தth திட்டத்தின் கீழ் தகுதியுடையவை. ஜம்மு-காஷ்மீரின் யூனியன் பிரதேசத்தில், 19,277 கி.மீ நீளமுள்ள 3,261 சாலைகள் மற்றும் 243 பாலங்கள் அனுமதிக்கப்பட்டுள்ளன, அவற்றில் 1858 சாலைகள் 11,517 கி.மீ மற்றும் 84 பாலங்கள் அமைக்கும் பணி நிறைவடைந்துள்ளன. இதே போல், லடாக் யூனியன் பிரதேசத்தில், 1207 கி.மீ நீளமுள்ள 142 சாலைகள் மற்றும் 3 பாலங்கள் அனுமதிக்கப்பட்டுள்ளன, அவற்றில் 699 கி.மீ நீளமுள்ள 96 சாலைகளும், 2 பாலங்களும் ஜூலை 2020 வரை கட்டி முடிக்கப்பட்டுள்ளன. ஜம்மு-காஷ்மீரின் யூனியன் பிரதேசத்தில் தகுதியான, 2,149 இணைக்கப்படாத வாழ்விடங்களை இணைப்பதற்கான பணிகள் அனுமதிக்கப்பட்டன, அவற்றில் 1,858 வாழ்விடங்கள் இணைக்கப்பட்டுள்ளன. லடாக் யூனியன் பிரதேசத்தில், தகுதிவாய்ந்த 65 வாழ்விடங்களுக்கான பணிகள் அனுமதிக்கப்பட்டன. அவற்றுள் 64 வாழ்விடங்கள் ஏற்கனவே ஜூலை 2020க்குள் இணைக்கப்பட்டுள்ளன.
அதிகளவில் சாலைப்பணிகள் அனுமதிக்கப்பட்டிருந்தும், வனத்துறையிடமிருந்து அனுமதி கிடைக்காததால், அனுமதிக்கப்பட்ட சாலை பணிகளை ஆகஸ்ட் 2019க்குள் தொடங்க முடியவில்லை. எவ்வாறாயினும், நிலுவையில் உள்ள இதுபோன்ற பிரச்சினைகள் கணிசமான எண்ணிக்கைகளில் தீர்க்கப்பட்டுள்ளன, மேலும் கடந்த ஒரு வருடத்தில் அரசின் ஆளுமை முறைமையில் ஏற்பட்ட மாற்றங்களின் உதவியுடன் பணிகள் வழங்கப்பட்டு தொடங்கப்பட்டுள்ளன. கடந்த ஒரு ஆண்டில், 1,292 கி.மீ நீளமுள்ள 181 சாலைப்பணிகள் மற்றும் 11 பாலங்கள் அமைக்கும் பணி நிறைவடைந்துள்ளன, இதன் செலவு ரூ .715 கோடிக்கு மேல் என்று கணக்கிடப்பட்டுள்ளது.
பிரதம மந்திரியின் கிராம சாலை மேம்பாட்டுத் திட்டத்தின்  கீழ் சாலைப் பணிகளை மேம்படுத்துவதற்கு பின்வரும் இரண்டு பணிகள் சிறந்த எடுத்துக்காட்டுகளாக கூறலாம்.
இணைப்பு சாலையை T03 இலிருந்து STOK மேம்படுத்துதல் 
நீளம்: 11.70 கி.மீ, அனுமதிக்கப்பட்ட செலவு: ரூ. 1299.78 லட்சம்.
சப்ளை மோர் T03 இலிருந்து கைந்த்காலி  வரை சாலையை மேம்படுத்துதல்
நீளம்: 27.70 கி.மீ., அனுமதிக்கப்பட்ட செலவு: ரூ. 2389.32 லட்சம்
பிரதமர் அலுவலகம்
இந்தியக் கட்டுமானத் தொழில்நுட்ப நிகழ்வில் பிரதமர் உரையாற்றினார்.
விஞ்ஞான் பவனில் இன்று  நடைபெற்ற இந்தியக் கட்டுமானத் தொழில்நுட்ப நிகழ்வில் பிரதமர் திரு நரேந்திர மோடி உரையாற்றினார்.
ஒவ்வொரு குடும்பத்திற்கும் ஒரு வீடு என்கிற கனவு நனவாவதை நோக்கிய மத்திய அரசின் உறுதிக்குப் பிரதமர் அழுத்தம் கொடுத்தார்.
இந்தியாவில் அதிவேகமாக நகர்மயம் உருவாகும் நிலையில் உலக அளவிலான வீட்டு வசதி தொழில்நுட்பத்தின் தேவை உணரப்பட்டுள்ளது என்று பிரதமர் கூறினார். பிரதமர் வீட்டுவசதித் திட்டம், ஹ்ருதய், அம்ருத் உள்ளிட்ட பல திட்டங்களின் செயல்பாடுகள் வீட்டு வசதிப் பிரிவில் மாற்றம் கொண்டு வருவதாக உள்ளன என்று அவர் தெரிவித்தார். மாறுபட்ட புவித் தன்மைகளுக்கு ஏற்ப தொழில்நுட்பத்தைப் பயன்படுத்துவதும் ஒரு சவாலாக இருக்கிறது என்று அவர் குறிப்பிட்டார்.
குறைந்த செலவில் வீட்டு வசதி, மனை வணிகப் பிரிவு, திறன் மேம்பாடு, வீட்டு வசதித் தொழில்நுட்பம் ஆகியவற்றுக்கு மிகுந்த முக்கியத்துவம் அளிக்கப்படுகிறது என்று பிரதமர் கூறினார்.
2022-க்குள் ஒவ்வொரு இந்தியனும் முறையான வீட்டு வசதியைப் பெற வேண்டும் என்ற தமது கனவை வலியுறுத்திக் கூறிய பிரதமர், இந்த காலகட்டத்திற்குள் 1.3 கோடி வீடுகள் கட்டப்படவுள்ளன என்றார். ஏழை எளிய மக்களுக்கு உதவி செய்து திறமைகளை விரிவுப்படுத்த ஒவ்வொருவரும் ஒருங்கிணைந்து பணியாற்ற அவர் அழைப்பு விடுத்தார்.
வரி மற்றும் இதர சலுகைகள் மூலம் மக்கள் வீடுகள் வாங்குவதையும் தமது அரசு எளிதாக்கி வருகிறது என்று பிரதமர் கூறினார். மனை வணிக  சட்டம் வீடு கட்டுவோர் இடையே பயனாளிகளுக்கான நம்பிக்கையை அதிகரிக்கச் செய்து, மனை வணிகப் பிரிவில் வெளிப்படைத் தன்மையைக் கொண்டு வந்துள்ளது என்று அவர் தெரிவித்தார். பெரும் எண்ணிக்கையில் திறமையான மனிதவளம் குறிப்பாக ஊரகப் பகுதிகளில் உருவாக்கப்பட்டுள்ளது என்று அவர் குறிப்பிட்டார். கட்டுமானத் துறையில் தற்போது பேரழிவுகளில் தாக்குப்பிடிப்பது எரிசக்தித் திறன், உள்ளூர் கண்டுபிடிப்பு ஆகியவற்றுக்கு பெரும் கவனம் செலுத்தப்படுவதாக அவர் தெரிவித்தார்.
உலக வீட்டு வசதித் தொழில்நுட்ப சவால் என்ற அமைப்பு இந்தியாவின் கட்டுமானத்தில் சர்வதேச தரத்திற்கு சூழலியலை மேம்படுத்த உதவும் என்று பிரதமர் கூறினார். ஏப்ரல் 2019 முதல் மார்ச் 2020 வரையிலான காலம் கட்டுமானத் தொழில்நுட்ப ஆண்டாக கடைபிடிக்கப்படும் என்று அவர் அறிவித்தார்.
தகவல் மற்றும் ஒலிபரப்பு அமைச்சகம்
திரைப்பட தயாரிப்பாளர்கள், திரைப்படக் காட்சியாளர் சங்கங்கள் மற்றும் திரைத்துறைப் பிரதிநிதிகளுடன் மத்திய அமைச்சர் சந்திப்பு
திரைப்படத் தயாரிப்பாளர்கள், திரைப்படக் காட்சியாளர் சங்கங்கள் மற்றும் திரைத்துறைப் பிரதிநிதிகளை, மத்திய தகவல் ஒளிபரப்புத் துறை அமைச்சர் திரு.பிரகாஷ் ஜவடேகர் இன்று காணொளி மாநாடு மூலம் சந்தித்து உரையாடினார். இந்தச் சங்கங்கள் மற்றும் பிரதிநிதிகள் அனுப்பிய கோரிக்கைகளை அடுத்து கோவிட்-19 காரணமாக திரைத்துறை எதிர்கொள்ளும் பிரச்சினைகள் குறித்து விவாதிப்பதற்காக இந்தக் கூட்டத்தை அமைச்சர் கூட்டியிருந்தார்.
திரையரங்குகளில் திரைப்படத்தைக் காண்பதற்கான சீட்டுகளை விற்பனை செய்வதன் மூலம் மட்டுமே நாளொன்றுக்கு முப்பது கோடி ரூபாய் வருமானம் தருகின்ற 9500 திரையரங்குகள் இந்தியாவில் உள்ளன என்பதை அமைச்சர் கூறினார். திரைத்துறையின் குறிப்பிட்ட கோரிக்கைகள் குறித்து விவாதித்த திரு ஜவடேகர் அவர்களது பெரும்பாலான கோரிக்கைகள் -- ஊதிய மானியம், மூன்று ஆண்டுகளுக்கான வட்டியில்லாக் கடன், வரிகள் மற்றும் தீர்வைகளில் இருந்து விலக்கு, மின்சாரத்திற்கான குறைந்தபட்சக் கட்டணத்தைத் தள்ளுபடி செய்தல், தொழில் துறைக்கான மின்சாரம் என்ற வகையில் மின்சாரக் கட்டணம் வசூலிப்பதில் இருந்து தள்ளுபடி போன்ற -- நிதி நிவாரண வகையிலானதாகவே உள்ளது என்றார்.
அவர்களது பிரச்சினைகள் குறித்து தேவையான நடவடிக்கைக்காக சம்பந்தப்பட்ட அமைச்சகங்களுடன் விவாதிக்கப்படும் என்று அமைச்சர் கூட்டத்தில் பங்கேற்ற பிரதிநிதிகளுக்கு உறுதியளித்தார்.
திரைப்படம் தயாரிப்பது தொடர்பான பணிகளை மீண்டும் தொடங்குவது குறித்துப் பேசுகையில், இது குறித்த நிலையான இயக்க வழிமுறைகள் அரசால் வெளியிடப்படும் என்றார். திரையரங்குகளைத் திறக்க அனுமதி அளிக்கவேண்டும் என்ற கோரிக்கை குறித்துப் பேசிய அமைச்சர், கோவிட்-19 பெருந்தொற்று ஜூன் மாத காலத்தில் உள்ள நிலைமையைக் கருத்தில் கொண்டு, இது குறித்துப் பரிசீலிக்கப்படும் என்று பிரதிநிதிகளிடம் தெரிவித்தார்.
(Visitor Counter : 171
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 192.52 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,841 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,635 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,00,737 என அதிகரித்துள்ளது.
கடந்த 24 மணி நேரத்தில் 1,675 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.41 சதவீதம் ஆகும்
வாராந்திர பாதிப்பு விகிதம் 0.49 சதவீதம் ஆகும்
இதுவரை மொத்தம் 84.74 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,07,626 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1827506
பிரதமர் அலுவலகம்
லோகமான்ய திலகரின் பிறந்தநாளை முன்னிட்டு பிரதமர் அஞ்சலி
லோகமான்ய திலகரின் பிறந்தநாளை முன்னிட்டு அவருக்கு அஞ்சலி செலுத்தியுள்ள பிரதமர் திரு நரேந்திர மோடி, சுதந்திரப் போராட்டத்தில் அவரது தைரியம், போராட்டம் மற்றும் அர்ப்பணிப்பு ஆகியவற்றின் கதை நாட்டு மக்களுக்கு எப்போதும் உத்வேகம் அளிக்கும் என்று கூறினார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"பூர்ண சுயராஜ்யக் கோரிக்கையுடன் அந்நிய ஆட்சியின் அடித்தளத்தை உலுக்கிய நாட்டின் அழியாத போராளி லோகமான்ய திலகரின் பிறந்தநாளில் அன்னாரை நான் தலை வணங்குகிறேன். சுதந்திரப் போராட்டத்தில் அவரது தைரியம், போராட்டம் மற்றும் அர்ப்பணிப்பு பற்றிய கதை எப்போதும் நாட்டு மக்களுக்கு உத்வேகம் அளிக்கும்.”